তিন মাসেই বেহাল কোটি টাকার রাস্তা, দুর্নীতির অভিযোগে সরব বিরোধী ও স্থানীয়রা

বানারহাট: প্রধানমন্ত্রী গ্রাম সড়ক যোজনার (Sadak Yojana) আওতায় কোটি টাকা ব্যয়ে বানারহাটে (Banarhut) নির্মিত রাস্তা মাত্র তিন মাসের মধ্যেই বেহাল হয়ে পড়েছে। ইতিমধ্যেই ফাটল ধরা, গর্ত সৃষ্টি হওয়া রাস্তায় সাধারণ মানুষের দুর্ভোগ চরমে উঠেছে (District News)।

স্থানীয়দের অভিযোগ, রাস্তা তৈরির সময় নিন্মমানের সামগ্রী ব্যবহার করা হয়েছে এবং নির্মাণকাজে ব্যাপক অনিয়ম ও দুর্নীতি হয়েছে। বিরোধী রাজনৈতিক দলগুলিও সরব হয়ে দাবি তুলেছে, এই দুর্নীতির সঙ্গে প্রশাসনের একাংশ জড়িত।

আরও পড়ুন: বানারহাটে রাস্তার বেহাল দশা, রাস্তা সারাইয়ের কাজে খোদ গ্রামবাসীরা

অভিযোগ উঠলেও এখনও পর্যন্ত কোনও ব্যবস্থা নেওয়া হয়নি বলে ক্ষোভ বাড়ছে এলাকায়। দ্রুত তদন্ত ও দোষীদের বিরুদ্ধে কড়া পদক্ষেপের দাবি তুলেছেন স্থানীয় বাসিন্দারা।